2.6. Opna adresse
| 2. Menyen «Fil» |

### 2.6. Opna adresse

Dialogen Opna ei adresse gir deg høve til å laste ned eit bilete, dersom GIMP kjenner formatet, frå ei nettverksadresse (URI), frå ein bane på harddisken din eller frå andre datakjelder. Normalt vil utgangspunktet vere /home/<brukarnamn>/ på Linux og C:\Documents and Settings\<brukarnamn>\Mine dokumenter\Mine bilder\ på Windows. Dette er utgangspunktet for relativ adressering. Du kan også skrive inn absolutte adresser.

#### 2.6.1. Aktivering

- Du har tilgang til denne oppføringa på biletmenyen via Fil → Opna adresse

#### 2.6.2. Dialogvindauget

Figur 16.11. Dialogvindauget for «Opna adresse»

Dei vanlegaste måtane å opne bilete på er

file://

  for å opna biletet frå eit lokalt lagringsmedium

  Du kan sløyfe «file://» om du vil og bare skrive inn filnamnet med full, relativ eller absolutt sti.

  Kva for mappe som er førevald for relative adresser, er avhengig av operativsystemet. I Linux er det til vanleg `/home/<username>/`, i Windows `C:\Documents and Settings\<brukarnamn>\My Documents\My Images\` og `/Users/<brukarnamn>/` på Mac OS X.

ftp://

  for å opna eit bilete frå ein ftp-tenar

http://

  for å laste ned biletet frå ei nettside

  | Tips

  Når du er inne på ei nettside, kan du høgreklikke på eit bilete og velje «Kopier bildeadresse» på lokalmenyen som kjem opp. Klikk deretter på «Opna ei adresse» i hovudmenyen for GIMP og lim adressa inn i menyen «Opna adresse».

  Sjølv om denne måten gjer det lett å grabbe biletet frå nettsider: Respekter reglane for opphavsrett! Ikkje alle bilete er til fritt bruk, endå om dei er publiserte på Internett.

2.5. Opna som lag |  | 2.7. Opna tidlegare brukte

Report an error in Bugzilla